
ΑΠΟΣΠΑΣΜΑ                        
Από το πρακτικό της με αριθ. 46ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 387/2023
Στη Λευκάδα σήμερα  στις 31 του μηνός Οκτωβρίου του έτους 2023, ημέρα Τρίτη και ώρα 10:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24238/27-10-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

ΘΕΜΑ 1ο: Απόφαση Ο.Ε.  για έγκριση μελέτης και τευχών δημοπράτησης του έργου: «Εργασίες αποκατάστασης τμημάτων οδικού δικτύου λόγω έντονων καιρικών φαινομένων στις Κοινότητες Σύβρου, Χαραδιατίκων και Αλεξάνδρου Δήμου Λευκάδας».

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
                Με την παρούσα μελέτη προβλέπονται να γίνουν εργασίες αποκατάστασης τμημάτων οδικού δικτύου λόγω της έντονης που έπληξε την κεντρική και νότια Λευκάδα με έντονες βροχοπτώσεις στις 23 Ιανουαρίου 2023 και προκάλεσε ζημιές αλλά και εργασίες για την πρόληψη αυτών. Οι εργασίες θα εκτελεστούν  στις κοινότητες Σύβρου, Χαραδιατίκων και Αλεξάνδρου. 

Συγκεκριμένα :

· Κοινότητα Σύβρου

Θα πραγματοποιηθούν εργασίες σε δύο σημεία τα οποία βρίσκονται εντός οικισμού.

· Το  πρώτο σημείο βρίσκεται στην θέση «Κατρουλού». 

Στο σημείο αυτό είχε κατασκευαστεί δίδυμος σωληνωτός οχετός ώστε να προσπελαστεί το ρέμα που διασχίζει το χωριό. Έχει παρατηρηθεί ότι σε έντονες βροχοπτώσεις φράζει ο οχετός από τα φερτά υλικά με αποτέλεσμα να υπερχειλίζει το ρέμα. 

Θα καθαιρεθεί ο σωληνωτός οχετός μήκος εφτά μέτρων και θα κατασκευαστεί κιβωτιοειδής οχετός μήκος 7 μέτρων πλάτους 4 μέτρων. Στο τέλος θα αποκατασταθεί η υπάρχουσα πλακόστρωση

· Το δεύτερο σημείο παρέμβασης είναι στην θέση «Πλάκα»

Στο τέλος του δημοτικού δρόμου τα όμβρια ύδατα λόγω της βλάβης που έχει υποστεί το οδόστρωμα δεν οδηγούνται σε παρακείμενο ρέμα με αποτέλεσμα να προκαλούν μεγαλύτερες ζημιές-προβλήματα κατά την κίνηση τους.

Θα κατασκευαστεί σωληνωτός οχετός μήκους 10 μέτρων για την συλλογή των όμβριων υδάτων με τσιμεντοσωλήνες Φ80 εγκιβωτισμένο με σκυρόδεμα. Επίσης θα κατασκευαστούν δύο φρεάτια υδροσυλλογής. Τέλος προκειμένου να διαμορφωθεί στον υφιστάμενο δρόμο η κατά πλάτος και κατά μήκος  κλίση θα πραγματοποιηθεί διάστρωση σκυροδέματος επί δομικού πλέγματος ώστε τα όμβρια ύδατα να οδηγούνται στον οχετό.

· Κοινότητα Χαραδιατίκων

Στην κύρια δημοτική οδό που οδηγεί προς τον οικισμό των Χαραδιατίκων λίγο πριν την διασταύρωση προς Άλατρο  παλιά ξηρολιθοδομή που βρίσκεται κατάντι του δρόμου συνολικού μήκους 30 μέτρων και μέγιστου ύψους 3,00 μέτρων αποδιοργανώθηκε και τμήμα αυτής οποίας κατέρρευσε παρασέρνοντας τμήμα του πρανούς του δρόμου  δημιουργώντας πλέον κίνδυνο ατυχημάτων κατά την διέλευση πεζών και οχημάτων. 

Θα πραγματοποιηθούν εργασίες καθαίρεσης της υφιστάμενης αργολιθοδομής και στην συνέχεια θα πραγματοποιηθούν εκσκαφές για την διάνοιξη των θεμελίων και κατασκευής τοιχίου οπλισμένου σκυροδέματος κατηγορίας σκυροδέματος C20/25. Στην συνέχεια θα κατασκευαστεί επίχωμα με κατάλληλα υλικά λατομείου. Τέλος θα πραγματοποιηθεί σκυροδέτηση του ερείσματος της οδού με σκυρόδεμα κατηγορίας C16/20 επί δομικού πλέγματος καθώς και ασφαλτόστρωση του τμήματος της οδού που βρίσκεται σε επαφή με το νέο τοιχίο.

· Κοινότητα Αλεξάνδρου

Στο δρόμο που οδηγεί από τον οικισμό Νικιάνας προς τον οικισμό Αλεξάνδρου σε τρία σημεία έχει υποχωρήσει το πρανές του δρόμου με αποτέλεσμα να υποστεί καθίζηση τμήμα του καταστρώματος.

Το συνολικό μήκος των παρεμβάσεων είναι περίπου 30 μέτρα. Στις θέσεις αυτές θα κατασκευαστούν χαμηλά τοιχία συγκράτησης των πρανών από οπλισμένο σκυρόδεμα.

Θα πραγματοποιηθούν εργασίες εκσκαφών για την διάνοιξη των θεμελίων και κατασκευής των τοιχίων οπλισμένου σκυροδέματος κατηγορίας σκυροδέματος C20/25. Στην συνέχεια θα κατασκευαστεί επίχωμα με κατάλληλα υλικά λατομείου για την βελτίωση του υποστρώματος του δρόμου. Τέλος θα πραγματοποιηθεί σκυροδέτηση του ερείσματος της οδού με σκυρόδεμα κατηγορίας C16/20 επί δομικού πλέγματος καθώς και ασφαλτόστρωση των τμημάτων της οδού που βρίσκεται σε επαφή με τα τοιχία.

Η δαπάνη που απαιτείται είναι 80.645,16 Ευρώ  χωρίς ΦΠΑ ενώ με ΦΠΑ 100.000,00 €.                                           

Εισηγούμαστε,  την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 100.000,00 Ευρώ(με ΦΠΑ 24%).

Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.»
Ενημέρωσε περαιτέρω ο Δήμαρχος κ. Χαράλαμπος Καλός.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ

Την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 100.000,00 ευρώ (με ΦΠΑ 24%) του έργου: «Εργασίες αποκατάστασης τμημάτων οδικού δικτύου λόγω έντονων καιρικών φαινομένων στις Κοινότητες Σύβρου, Χαραδιατίκων και Αλεξάνδρου Δήμου Λευκάδας».

  Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.



Η απόφαση αυτή πήρε αύξοντα αριθμό: 387/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

































σελ. 26
2

